L'avi de Marianna Martines fou un soldat espanyol que s'exilià a Nàpols després de la desfeta de les tropes austriacistes durant la Guerra de Successió espanyola. El seu pare, Nicolo Martines, nasqué a Nàpols, on provà sort en la carrera militar, però en desistí i es traslladà a Viena per servir com a Maestro di Camera (majordom) del nunci papal a l'ambaixada del Sant Pare a l'Imperi austríac. Pels serveis prestats a la cort austríaca, els fills de Nicolo aconseguiren un títol nobiliari, fet que els atorgà el distintiu “von” al cognom, i que també va afectar Marianna.